CELEX: 52020PC0633
Language: hu
Date: 2020-10-05
Title: Javaslat A TANÁCS HATÁROZATA az Európai Unió által az egyrészről az Európai Unió és tagállamai, másrészről az SADC-GPM-államok közötti gazdasági partnerségi megállapodással létrehozott vegyes tanácsban a GPM IV. mellékletében szereplő egyes referenciamennyiségek kiigazításával kapcsolatban képviselendő álláspontról

EURÓPAI BIZOTTSÁG
            Brüsszel, 2020.10.5.
            COM(2020) 633 final
            2020/0284(NLE)
            Javaslat
            A TANÁCS HATÁROZATA
            az Európai Unió által az egyrészről az Európai Unió és tagállamai, másrészről az SADC-GPM-államok közötti gazdasági partnerségi megállapodással létrehozott vegyes tanácsban a GPM IV. mellékletében szereplő egyes referenciamennyiségek kiigazításával kapcsolatban képviselendő álláspontról 
            
               
         
         
            
               INDOKOLÁS
            
            
               1.A javaslat tárgya
            
            
               E javaslat tárgya az Unió által az Európai Unió és a Dél-afrikai Fejlesztési Közösség (SADC) GPM-államai közötti gazdasági partnerségi megállapodással (a továbbiakban: GPM vagy megállapodás) létrehozott vegyes tanácsban a GPM IV. mellékletében felsorolt egyes termékekre vonatkozó referenciamennyiségeknek a GPM 35. cikke alkalmazásában történő kiigazításával kapcsolatban képviselendő álláspont meghatározásáról szóló határozat.
            
            
               2.A javaslat háttere
            
            
               2.1.A javaslat indokai és céljai
            
            
               A GPM 35. cikke lehetővé teszi a Dél-afrikai Vámunió (SACU) számára, hogy behozatali vám formájában védintézkedést alkalmazzon, amennyiben bármely tizenkét hónapos időszak alatt az EU-ból származó, a GPM IV. mellékletében felsorolt mezőgazdasági termék SACU-ba irányuló behozatalának mennyisége meghaladja az adott termékre az említett mellékletben meghatározott referenciamennyiséget. 
            
            
               A GPM IV. melléklete tartalmazza azt a táblázatot, amely tizenkét évre (1. év, 2. év stb.) vonatkozóan felsorolja huszonhárom termék referenciamennyiségét. A táblázat (1) lábjegyzete kimondja, hogy „a csillaggal jelölt vámtételek esetében, amennyiben e megállapodás 2015 után lép hatályba, az 1. évre vonatkozó referenciamennyiség az EU-ból a SACU-ba irányuló előző három (3) évi import átlaga. A következő (az 1. év utáni) évekre vonatkozó referenciamennyiségeket arányosan hozzá kell igazítani az e táblázatban szereplő referenciamennyiségekhez.” 
            
            
               A GPM 113. cikkének (8) bekezdése megállapítja, hogy „[a]mennyiben a megállapodás hatálybalépéséig a Felek megállapodnak annak ideiglenes alkalmazásában, a hatálybalépés időpontjára való bármely, e megállapodásban szereplő hivatkozást akként az időpontként kell értelmezni, amikor az ideiglenes alkalmazás hatályba lép.”
            
            
               A megállapodást 2016. október 10. óta ideiglenesen alkalmazzák. Ezért a GPM IV. mellékletében felsorolt tizenegy termék (a csillaggal jelölt termékek) referenciamennyiségét a IV. melléklet táblázatához tartozó lábjegyzetnek megfelelően ki kell igazítani. 
            
            
               2.2.Az SADC-GPM-államok–EU Vegyes Tanács
            
            
               A gazdasági partnerségi megállapodás 100. cikke vegyes tanácsot hoz létre, „amely felügyeli és igazgatja a megállapodás végrehajtását”.
            
            
               A 101. cikk (1) bekezdése előírja, hogy a vegyes tanács egyrészről az EU Tanácsának megfelelő tagjaiból és az Európai Bizottság megfelelő tagjaiból vagy ezek képviselőiből, másrészről az SADC-GPM-államok minisztereiből vagy ezek képviselőiből áll.
            
            
               A 101. cikk (3) bekezdése a következőképpen sorolja fel a vegyes tanács feladatait: A vegyes tanács
            
            
               a)felelős a megállapodás működéséért és végrehajtásáért, valamint monitoringnak veti alá célkitűzéseinek teljesülését;
            
            
               b)megvizsgál a megállapodás keretében felmerülő minden olyan közös érdeklődésre számot tartó jelentősebb kérdést, amely befolyásolja a Felek közötti kereskedelmet; 
            
            
               c)megvizsgálja a Feleknek a megállapodás felülvizsgálatára vonatkozó javaslatait és ajánlásait; 
            
            
               d)megfelelő ajánlásokat tesz; 
            
            
               e)monitoringnak veti alá a Felek közötti gazdasági és kereskedelmi kapcsolatok fejlődését; 
            
            
               f)monitoringnak veti alá és értékeli a megállapodás együttműködési rendelkezéseinek hatását a fenntartható fejlődésre; 
            
         
         
            
               g)monitoringnak veti alá és felülvizsgálja a haladást a megállapodás hatálya alá tartozó valamennyi területen; 
            
            
               h)létrehozza eljárási szabályzatát; 
            
            
               i)megállapítja a kereskedelmi és fejlesztési bizottság eljárási szabályait; 
            
            
               j)monitoringnak veti alá a kereskedelmi és fejlesztési bizottság munkáját; valamint 
            
            
               k)teljesíti a megállapodás szerinti további kötelességeit.
            
            
               A 102. cikk (1) bekezdése megállapítja, hogy a vegyes tanács hatáskörrel rendelkezik arra, hogy a megállapodás hatálya alá tartozó valamennyi ügyben határozatot hozzon. A GPM IV. melléklete (1) lábjegyzetének megfelelően határozatot kell elfogadni a csillaggal jelölt termékek referenciamennyiségeinek kiigazításáról, amennyiben a megállapodás hatálybalépésének időpontja 2015 utánra esik (mint a jelen esetben).
            
            
               2.3.A GPM vegyes tanácsának tervezett határozata
            
            
               Ötödik ülésén az EU–SADC GPM kereskedelmi és fejlesztési bizottsága (mely bizottság szerepe az, hogy segítse a vegyes tanácsot „feladatainak teljesítésében”, és amely „rendszerint vezető tisztviselői szinten” a Felek képviselőiből áll) a GPM IV. mellékletének 1. lábjegyzetével összhangban informális megállapodásra jutott a mezőgazdasági védintézkedések küszöbszintjének kiigazításáról. A 2019. február 19-én tartott első ülésén a vegyes tanács jóváhagyta ezt a megállapodást, és úgy határozott, hogy „az eljárási szabályzatában foglaltaknak megfelelően írásbeli eljárásban vagy elektronikus eszköz útján” fogadja el a határozatot. E célból az SADC-GPM-államok kötelezettséget vállaltak arra, hogy 2019. március 15-ig az EU rendelekezésére bocsátják a vegyes tanács határozatának tervezetét. A határozat tervezetét az EU mintegy egy évvel később, 2020. február 19-én kapta meg. 
            
            
               3.Az Unió által képviselendő álláspont
            
            
               A javasolt tanácsi határozat meghatározza az EU által a GPM vegyes tanácsában a GPM IV. mellékletében szereplő egyes referenciamennyiségek kiigazítása tekintetében képviselendő álláspontot.
            
            
               Ez az álláspont a Felek előzetes megállapodásán alapul, amelyet a GPM vegyes tanácsának első ülésén értek el. 
            
            
               A javaslat tárgya a kereskedelempolitikát érinti, melynek tekintetében az Unió kizárólagos külső hatáskörrel rendelkezik az Európai Unió működéséről szóló szerződés (EUMSZ) 3. cikkének (2) bekezdése alapján.
            
            
               4.Jogalap
            
            
               4.1.Eljárási jogalap
            
            
               4.1.1.Általános elvek
            
            
               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
            
               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”.
            
            
               4.1.2.A jelen esetre történő alkalmazás
            
            
               A vegyes tanácsot a GPM hozta létre.
            
            
               A vegyes tanácsban elfogadandó határozat joghatással bír. Elfogadását követően a tervezett kiigazításnak a nemzuetközi jog szerint jogi hatásai lesznek, a megállapodás IV. mellékletének 35. cikkével összhangban.
            
         
         
            
               A tervezett határozat nem egészíti ki és nem módosítja a megállapodás intézményi keretét.
            
            
               Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               4.2.Anyagi jogalap
            
            
               4.2.1.Általános elvek
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               4.2.2.A jelen esetre történő alkalmazás
            
            
               A tervezett határozat célkitűzése és tartalma a kereskedelempolitikával kapcsolatos.
            
            
               Ezért a javasolt határozat anyagi jogalapja az EUMSZ 207. cikke (4) bekezdésének első albekezdése.
            
            
               4.3.Következtetés
            
            
               A javasolt határozat jogalapja az EUMSZ 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.
            
            
               5.A tervezett határozat kihirdetése
            
            
               Mivel a vegyes tanács határozata módosítani fogja a GPM-et, elfogadását követően helyénvaló kihirdetni az Európai Unió Hivatalos Lapjában.
            
            
               2020/0284 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió által az egyrészről az Európai Unió és tagállamai, másrészről az SADC-GPM-államok közötti gazdasági partnerségi megállapodással létrehozott vegyes tanácsban a GPM IV. mellékletében szereplő egyes referenciamennyiségek kiigazításával kapcsolatban képviselendő álláspontról 
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
         
         
            
               (1)Az egyrészről az Európai Unió és tagállamai, és másrészről a Dél-afrikai Fejlesztési Közösség gazdasági partnerségi megállapodásban részt vevő államai (a továbbiakban: SADC-GPM-államok) közötti gazdasági partnerségi megállapodást
                  1
                (a továbbiakban: a megállapodás) az Európai Unió és tagállamai 2016. június 10-én aláírták. 
            
            
               (2)A megállapodás egyrészről az Európai Unió és tagállamai, és másrészről Botswana, Lesotho, Namíbia, Szváziföld és Dél-Afrika között 2016. október 10-étől, továbbá egyrészről az Európai Unió és tagállamai, és másrészről Mozambik között 2018. február 4-étől ideiglenesen alkalmazandó.
            
            
               (3)A megállapodás 102. cikkének (1) bekezdése szerint a vegyes tanács a megállapodás hatálya alá tartozó valamennyi ügyben határozatokat fogadhat el. A 101. cikk (3) bekezdésének h) és i) pontja szerint a vegyes tanács megállapítja saját eljárási szabályzatát, valamint a kereskedelmi és fejlesztési bizottság eljárási szabályzatát.
            
            
               (4)A megállapodás 35. cikke lehetővé teszi a Dél-afrikai Vámunió (SACU) számára, hogy behozatali vám formájában védintézkedést alkalmazzon, amennyiben bármely tizenkét hónapos időszak alatt az EU-ból származó, a GPM IV. mellékletében felsorolt mezőgazdasági termék SACU-ba irányuló behozatalának mennyisége meghaladja az adott termékre az említett mellékletben meghatározott referenciamennyiséget. 
            
            
               (5)A megállapodás IV. mellékletének 1. lábjegyzete előírja, hogy a csillaggal jelölt vámtételek referenciamennyiségeit ki kell igazítani, amennyiben a megállapodás 2015 után lép hatályba,
            
            
               ELFOGADTA EZT A HATÁROZATOT:
            
            
               1. cikk
            
            
               A vegyes tanácsban a gazdasági partnerségi megállapodás IV. mellékletében felsorolt és csillaggal jelölt termékek egyes referenciamennyiségeinek a megállapodás 35. cikke alkalmazásában történő kiigazításával kapcsolatban az Unió által képviselendő álláspont a vegyes tanács határozatának az e határozathoz csatolt tervezetén alapul.
            
            
               2. cikk
            
            
               Ennek a határozatnak a Bizottság a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        Gazdasági partnerségi megállapodás egyrészről az Európai Unió és tagállamai, és másrészről az SADC-GPM-államok között (HL L 250., 2016.9.16., 3. o.). 
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2020.10.5.
            COM(2020) 633 final
            MELLÉKLET
            a következőhöz:
            JavaslatA Tanács határozata
            az Európai Unió által az egyrészről az Európai Unió és tagállamai, másrészről az SADC-GPM-államok közötti gazdasági partnerségi megállapodással létrehozott vegyes tanácsban a GPM IV. mellékletében szereplő egyes referenciamennyiségek kiigazításával kapcsolatban képviselendő álláspontról 
            
               
         
         
            
               TERVEZET
            
            
               AZ EGYRÉSZRŐL AZ EURÓPAI UNIÓ ÉS TAGÁLLAMAI, ÉS MÁSRÉSZRŐL AZ
            
            
               SADC-GPM-ÁLLAMOK KÖZÖTTI GAZDASÁGI PARTNERSÉGI MEGÁLLAPODÁSSAL LÉTREHOZOTT VEGYES TANÁCS 2/2020 HATÁROZATA
            
            
               a védintézkedésekre jogosult és csillaggal jelölt termékekre vonatkozó küszöbszintek elfogadásáról, a megállapodás IV. mellékletének 1. lábjegyzetével összhangban
            
            
               A VEGYES TANÁCS,
            
            
               tekintettel az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodásra (a továbbiakban: a megállapodás) és különösen annak 35. és 102. cikkére, valamint a vegyes tanács 1/2019 határozatára (a vegyes tanács eljárási szabályzata),
            
            
               ELFOGADTA EZT A HATÁROZATOT:
            
            
               1. cikk
            
            
               A megállapodás IV. mellékletének 1. lábjegyzete alapján a csillaggal jelölt termékek referenciamennyiségei a megállapodás 35. cikkének alkalmazásában e határozat mellékletének megfelelően kiigazításra kerülnek.
            
            
               2. cikk
            
            
               Ez a határozat az elfogadásának napján lép hatályba. 
            
            
                     
                        a vegyes tanács részéről
                     
                  
               
                     
                        az SADC-GPM-államok képviselője
                     
                  
                  
                     
                        az EU képviselője
                     
                  
               
                     
                        PEGGY O. SERAME
                     
                  
                  
                     
                        VALDIS DOMBROVSKIS
                     
                  
               
                     
                        Dátum:
                     
                  
                  
                     
                        Dátum:
                     
                  
               
            
               Melléklet: A megállapodás IV. mellékletének kiigazított referenciamennyiségei (tonna) (az EU-SADC gazdasági partnerségi megállapodás L 250/1917-18. oldala)
            
            
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
               
                     
                        Vámtételek
                     
                  
                  
                     
                        1. év
                     
                  
                  
                     
                        2. év
                     
                  
                  
                     
                        3. év
                     
                  
                  
                     
                        4. év
                     
                  
                  
                     
                        5. év
                     
                  
                  
                     
                        6. év
                     
                  
                  
                     
                        7. év
                     
                  
                  
                     
                        8. év
                     
                  
                  
                     
                        9. év
                     
                  
                  
                     
                        10. év
                     
                  
                  
                     
                        11. év
                     
                  
                  
                     
                        12. év
                     
                  
               
                     
                        02062100
                     
                  
                  
                     
                        100
                     
                  
                  
                     
                        110
                     
                  
                  
                     
                        121
                     
                  
                  
                     
                        133
                     
                  
                  
                     
                        146
                     
                  
                  
                     
                        161
                     
                  
                  
                     
                        177
                     
                  
                  
                     
                        195
                     
                  
                  
                     
                        215
                     
                  
                  
                     
                        237
                     
                  
                  
                     
                        261
                     
                  
                  
                     
                        287
                     
                  
               
                     
                        02062900
                     
                  
                  
                     
                        1 005
                     
                  
                  
                     
                        1 106
                     
                  
                  
                     
                        1 206
                     
                  
                  
                     
                        1 307
                     
                  
                  
                     
                        1 407
                     
                  
                  
                     
                        1 508
                     
                  
                  
                     
                        1 609
                     
                  
                  
                     
                        1 709
                     
                  
                  
                     
                        1 810
                     
                  
                  
                     
                        1 910
                     
                  
                  
                     
                        2 011
                     
                  
                  
                     
                        2 111
                     
                  
               
                     
                        02064900
                     
                  
                  
                     
                        5 000
                     
                  
                  
                     
                        5 500
                     
                  
                  
                     
                        6 000
                     
                  
                  
                     
                        6 500
                     
                  
                  
                     
                        7 000
                     
                  
                  
                     
                        7 500
                     
                  
                  
                     
                        8 000
                     
                  
                  
                     
                        8 500
                     
                  
                  
                     
                        9 000
                     
                  
                  
                     
                        9 500
                     
                  
                  
                     
                        10 000
                     
                  
                  
                     
                        10 500
                     
                  
               
                     
                        11041910
                     
                  
                  
                     
                        150
                     
                  
                  
                     
                        165
                     
                  
                  
                     
                        182
                     
                  
                  
                     
                        200
                     
                  
                  
                     
                        220
                     
                  
                  
                     
                        242
                     
                  
                  
                     
                        266
                     
                  
                  
                     
                        293
                     
                  
                  
                     
                        322
                     
                  
                  
                     
                        354
                     
                  
                  
                     
                        390
                     
                  
                  
                     
                        429
                     
                  
               
                     
                        11071010
                     
                  
                  
                     
                        2 373
                     
                  
                  
                     
                        2 613
                     
                  
                  
                     
                        2 874
                     
                  
                  
                     
                        3 161
                     
                  
                  
                     
                        3 478
                     
                  
                  
                     
                        3 825
                     
                  
                  
                     
                        4 204
                     
                  
                  
                     
                        4 628
                     
                  
                  
                     
                        5 089
                     
                  
                  
                     
                        5 595
                     
                  
                  
                     
                        6 152
                     
                  
                  
                     
                        6 771
                     
                  
               
                     
                        04012007
                     
                  
                  
                     
                        6 353
                     
                  
                  
                     
                        6 986
                     
                  
                  
                     
                        7 701
                     
                  
                  
                     
                        8 457
                     
                  
                  
                     
                        9 315
                     
                  
                  
                     
                        10 234
                     
                  
                  
                     
                        11 256
                     
                  
                  
                     
                        12 379
                     
                  
                  
                     
                        13 625
                     
                  
                  
                     
                        14 973
                     
                  
                  
                     
                        16 485
                     
                  
                  
                     
                        18 119
                     
                  
               
                     
                        20011000
                     
                  
                  
                     
                        1 302
                     
                  
                  
                     
                        1 432
                     
                  
                  
                     
                        1 576
                     
                  
                  
                     
                        1 732
                     
                  
                  
                     
                        1 905
                     
                  
                  
                     
                        2 096
                     
                  
                  
                     
                        2 305
                     
                  
                  
                     
                        2 536
                     
                  
                  
                     
                        2 791
                     
                  
                  
                     
                        3 069
                     
                  
                  
                     
                        3 376
                     
                  
                  
                     
                        3 714
                     
                  
               
                     
                        20019010
                     
                  
                  
                     
                        270
                     
                  
                  
                     
                        297
                     
                  
                  
                     
                        328
                     
                  
                  
                     
                        360
                     
                  
                  
                     
                        396
                     
                  
                  
                     
                        436
                     
                  
                  
                     
                        480
                     
                  
                  
                     
                        527
                     
                  
                  
                     
                        580
                     
                  
                  
                     
                        638
                     
                  
                  
                     
                        701
                     
                  
                  
                     
                        771
                     
                  
               
                     
                        180631
                     
                  
                  
                     
                        3 046
                     
                  
                  
                     
                        3 350
                     
                  
                  
                     
                        3 655
                     
                  
                  
                     
                        3 959
                     
                  
                  
                     
                        4 264
                     
                  
                  
                     
                        4 569
                     
                  
                  
                     
                        4 873
                     
                  
                  
                     
                        5 178
                     
                  
                  
                     
                        5 482
                     
                  
                  
                     
                        5 787
                     
                  
                  
                     
                        6 091
                     
                  
                  
                     
                        6 396
                     
                  
               
                     
                        180632
                     
                  
                  
                     
                        938
                     
                  
                  
                     
                        1 032
                     
                  
                  
                     
                        1 126
                     
                  
                  
                     
                        1 220
                     
                  
                  
                     
                        1 314
                     
                  
                  
                     
                        1 408
                     
                  
                  
                     
                        1 501
                     
                  
                  
                     
                        1 595
                     
                  
                  
                     
                        1 689
                     
                  
                  
                     
                        1 783
                     
                  
                  
                     
                        1 877
                     
                  
                  
                     
                        1 971
                     
                  
               
                     
                        180690
                     
                  
                  
                     
                        7 196
                     
                  
                  
                     
                        7 916
                     
                  
                  
                     
                        8 635
                     
                  
                  
                     
                        9 355
                     
                  
                  
                     
                        10 074
                     
                  
                  
                     
                        10 794
                     
                  
                  
                     
                        11 514
                     
                  
                  
                     
                        12 233
                     
                  
                  
                     
                        12 953
                     
                  
                  
                     
                        13 672
                     
                  
                  
                     
                        14 392
                     
                  
                  
                     
                        15 112